***Образец 10***

**Д О Г О В О Р**

**№………../………..2018 г.**

Днес ................... 2018г. в гр. Пазарджик между страните:

**1. „Водоснабдяване и канализация в ликвидация” ЕООД – гр. Пазарджик**, със седалище и адрес на управление: гр. Пазарджик, ул. „Втори януари” № 6, регистрирано в Търговския регистър към Агенцията по вписванията, с ЕИК: 822106665, представлявано от инж. Атанас Иванов Узунов – Ликвидатор на дружеството, наричан за краткост **Възложител**

и

**2. „........................................**, със седалище и адрес на управление: гр. ..............., ул. „...........................” № ........., регистрирано в Търговския регистър към Агенцията по вписванията, с ЕИК: .........................., ИН по ЗДДС: ..................., представлявано от .................................................. – ....................................., в качеството му на ..........................., наричано по-долу за краткост „ИЗПЪЛНИТЕЛ“ от друга страна,

 (ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл.112 от Закона за обществените поръчки („**ЗОП**“) и Утвърден протокол от ………….2018 год. На ВЪЗЛОЖИТЕЛЯ за определяне за ИЗПЪЛНИТЕЛ след проведена процедура за възлагане на обществена поръчка чрез обява №…………. и подадена информация в АОП под №………., с предмет:

***„*** Доставка чрез покупка, шеф-монтаж, пуск, настройка и 72-часови проби на помпени агрегати ***“***

се сключи Договор за възлагане на обществена поръчка.

**I. ПРЕДМЕТ НА ДОГОВОРА**

1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема периодично, по предварителна заявка да извършва доставка чрез покупка на нови и неупотребявани помпи за нуждите на „Водоснабдяване и Канализация – в ликвидация” ЕООД, гр. Пазарджик.

**II. ЦЕНА И НАЧИН НА ПЛАЩАНЕ**

2.1. Единичните цени (в лева без ДДС) по този договор за всяка помпа, с включени всички разходи по доставката франко склад на Възложителя са посочени в Ценовото предложение – приложение към договора и неразделна част от същия.

2.2. Дължимата от ВЪЗЛОЖИТЕЛЯ сума се заплаща по банков път в срок от 30 (тридесет) дни, считано от представянето на оригинална фактура и подписването на приемо-предавателен протокол за всяка една доставка.

2.3. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC:

IBAN:

БАНКА:

2.4. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.3. в срок от 7 (седем) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

2.5. Договорената цена е окончателна и не подлежи на актуализация за срока на настоящия договор, освен в случаите на чл.116 от ЗОП.

2.6. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя / подизпълнителите за изпълнените от тях работи, които са приети по реда на т. 10.3.

**III. КОЛИЧЕСТВА**

3.1. Количествата за всяка доставка се определят от нуждите на Възложителя и се посочват на Изпълнителя в официална заявка.

3.2. Възложителят не се задължава с минимални количества по този Договор и по отделните заявки.

**IV. СРОК И МЯСТО НА ИЗПЪЛНЕНИЕ**

4.1. Договорът влиза в сила от датата на неговото сключване и е за срок от една година или до достигани на стойността от 70 000лв. без ДДС което събитие настъпи по рано.

4.2. Мястото на изпълнение на поръчката е франко склад на ВЪЗЛОЖИТЕЛЯ – гр. Пазарджик, , „Водоснабдяване и Канализация – в ликвидация” ЕООД ул. „Александър Сттамболийски” № 115.

4.3. Срок за изпълнение на доставките **–** ………….(словом)дни, след направена заявка от ВЪЗЛОЖИТЕЛЯ.

**V. ПРАВА И ЗАДЪЛЖЕНИЯ НА СТРАНИТЕ**

5. ВЪЗЛОЖИТЕЛЯТ има право:

5.1. Да изисква от ИЗПЪЛНИТЕЛЯ да изпълнява в срок и без отклонения съответните доставки съгласно Техническото предложение на ИЗПЪЛНИТЕЛЯ – приложение към договора и неразделна част от същия.

 5.1.1. Да възлага периодични доставки, осъществявани чрез покупка на изделията, съгласно предмета на договора, необходими за обезпечаване стопанската дейност на "В и К – в ликвидация " ЕООД, гр. Пазарджик.

5.2. Да извършва проверка във всеки момент от изпълнението на договора относно качество, количества, технически параметри, без това да пречи на оперативната дейност на ИЗПЪЛНИТЕЛЯ.

5.3. Да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в т. 10.1. от настоящия договор.

5.4. Да прави рекламации при установяване на некачествена доставка, която не е в съответствие с Техническото предложение на ИЗПЪЛНИТЕЛЯ.

5.5. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

6. ВЪЗЛОЖИТЕЛЯТ е длъжен:

6.1. Да заплаща всяка приета доставка по цени, при условия и в срокове съгласно настоящия договор.

6.2. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

6.3. Да уведомява ИЗПЪЛНИТЕЛЯ писмено в 5 (пет) дневен срок след установяване на появили се в гаранционните срокове дефекти и недостатъци.

7. ИЗПЪЛНИТЕЛЯТ има право:

7.1. Да получи договорената цена за всяка приета доставка от ВЪЗЛОЖИТЕЛЯ при условията и в сроковете, посочени в настоящия договор.

7.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

8. ИЗПЪЛНИТЕЛЯТ е длъжен:

8.1. Да изпълни поръчката качествено в съответствие с предложеното в офертата му, включително Техническото предложение, което е неразделна част от настоящия договор.

8.2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

8.3. Да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

8.4. Да отстранява за своя сметка всички появили се дефекти и недостатъци на помпите в гаранционния им срок, при условията дадени от производителя.

8.5. В случай на необходимост от аварийно отстраняване на повреда на помпа в рамките на гаранционния срок да предприеме незабавни действия по отстраняването й.

**VI. ГАРАНЦИОННИ СРОКОВЕ**

6.1. Гаранционният срок на помпите е ,,,,,,,,,,,,,,,,,,,,,,,,/ ........................./ месеца от деня на доставка.

6.2.. В случай, че се установят скрити недостатъци, за които ИЗПЪЛНИТЕЛЯТ е бил уведомен в рамките на гаранционния срок, той е длъжен да замени некачествена помпа с нова със същите или по-добри характеристики, ако недостатъкът прави помпата негодна за използване по предназначение. Всички разходи по замяната на помпата са за сметка на ИЗПЪЛНИТЕЛЯ.

**VII. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

7.1. Приемането на доставката по т. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

7.2. Приемането на изделията по настоящия договор се удостоверява с подписване от лицата по т. 6.1 на Приемо-Предавателен протокол. Всяка доставка трябва да бъде съпроводена с техническа документация, документ за съответствие, документ за произход, гаранционна карта на изделията, които са доставени.

7.3. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**VIII. НЕУСТОЙКИ**

8.1. В случай на забавяне при изпълнението на задълженията по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.5 % за всеки просрочен ден, но не повече от 10 % от стойността на забавената доставка.

 8.2. При нарушаване сроковете за плащане на Възложителя, то той дължи на Изпълнителя неустойка в размер на 0,5% от стойността на дължимите количества заявени изделия, но не повече от 10%.

8.3. Изплащането на неустойката не лишава изправната страна от правото да търси реално изпълнение и обезщетение за претърпени вреди.

8.4. Неустойка не дължи нито една от страните по договора, ако неизпълнението му е в следствие на настъпили форс-мажорни обстоятелства, за което задължително страните своевременно се уведомяват в писмен вид, като посочват и последиците от форс-мажорните обстоятелства, касаещи изпълнението на договора.

**IX. НЕПРЕДВИДЕНИ ОБСТОЯТЕЛСТВА**

9.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

9.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

9.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 3 дни от настъпването на непреодолимата сила. При неуведомяване се дължи обезщетение за настъпилите от това вреди.

9.4. Докато трае непреодолимата сила, изпълнението на задълженията на свързаните с тях насрещни задължения се спира.

**X. ОБЩИ УСЛОВИЯ**

 10.1. Настоящият договор влиза в сила от подписването му и се сключва за срок от 12 (дванадесет ) месеца или до достигане на пределната стойност от 70 000 лв. без ДДС, което събитие настъпи по-рано..

 10.2. Договорът се прекратява:

 o С изтичане на срока по договора.

 o По взаимно съгласие между страните, изразено в писмена форма.

 o При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна.

 o По реда на чл. 118 от Закона за обществените поръчки.

 o ВЪЗЛОЖИТЕЛЯТ може да прекрати договора едностранно с 30-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

 10.3**.**Страните не се освобождават от задължение да уредят всички финансови задължения възникнали преди прекратяване на договор.

 10.4 Страните по договор за обществена поръчка не могат да го изменят, освен в посочените в чл.116, ал.1 от ЗОП случаи.

 10.5. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

 10.6.Правилото по предходния член не се прилага по отношение на задължителната информация, която ВЪЗЛОЖИТЕЛЯТ следва да представи на Агенцията по обществени поръчки съобразно реда, предвиден в ЗОП.

 10.7.Нищожността на някоя клауза от настоящия договор не води до нищожност на друга клауза или на договора като цяло.

 10.8. За всички спорни неуредени въпроси с този договор ще се прилагат разпоредбите на Гражданското законодателство на РБ.

 10.9. Адресите за кореспонденция между страните по настоящия договор са както следва:

 10.9.1. За Възложителя: „ВиК в ликвидация” ЕООД – гр. Пазарджик, ул. „Втори Януари ” № 6;

 10.9.2. За Изпълнителя: ...…………………………………………......

 10.10. Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Неразделна част от настоящият договор са : Предложението за изпълнение и Ценовото презложение на Изпълнителя.

Настоящият договор се изготви и подписа в два еднообразни екземпляра – по един за всяка от страните.

ЗА ВЪЗЛОЖИТЕЛЯ:…………………. ЗА ИЗПЪЛНИТЕЛЯ:……………..

 /инж.Атанас Узунов/ УПРАВИТЕЛ/ИЗП.ДИРЕКТОР

*(Ликвидатор на «В и К в ликвидация» ЕООД )*

 (име, подпис, печат)